L'augment del consum del peix en línia durant el 2020, ha
provocat la proliferació de plataformes en línia que fa que cada
vegada sigui més difícil diferenciar quins productes són de
proximitat, de temporada, del dia, sense additius i sostenibles
socio-ambientalment.

En aquestes webs, el més comú és que no ens informin del port on
s'ha pescat el peix, ni amb quins arts de pesca s'han capturat,
ni quines garanties socials i ambientals duen a terme. Aquestes
webs de compra de peix fan difícil tant pel consumidor com pel
restaurador garantir el consum de productes locals, de temporada,
del dia, sense additius i pescats pels pescadors de Barcelona.

El consumidor responsable del peix té dificultats per trobar un
productor que garanteixi l'origen i la sostenibilitat del
producte. Tanmateix, també podria comprar-ho a Internet si trobes
un productor de confiança i l'exigiria als restaurants si pogués
reconèixer la garantia de sostenibilitat del producte.

Per aquest motiu, duem a terme aquest projecte que millora i
facilita el model de consum de peix de proximitat dels pescadors
de Barcelona. Alhora, volem difondre les tradicions pesqueres de
la ciutat i fer valdre el peix dels pescadors de Barcelona
col·laborant amb altres iniciatives arrelades al territori de
Barcelona per la millora del model de consum i d'ocupació de
persones en formació en col·lectius vulnerables.

El projecte proposa tres accions generals: 1) Millora de
l'accessibilitat del producte pesquer dels pescadors de Barcelona
amb estratègies digitals (web, xarxes socials, blog, butlletí,
etc.); 2) Creació d'un programa pilot de formació per futurs
restauradors que formen part de col·lectius vulnerables en risc
d'exclusió. La formació s’enfoca en la creació de menús amb peix
de proximitat de la Barceloneta per a restaurants incloent
coneixements sobre pesca tradicional, manipulació de peix, cuina,
visites al port pesquer, interacció amb restauradors, etc.; 3)
Enfortiment de la xarxa empresarial per donar a conèixer el
programa pilot d'èxit i posar en contacte els seus usuaris i els
agents del territori.

Cap A Mar (www.capamarbcn.net) és una associació nascuda de
diverses famílies de pescadors de la Barceloneta amb l’objectiu
de difondre la cultura del món de la pesca a Barcelona des de
2015, a través d’activitats innovadores de diversificació de
l’activitat pesquera. Cap a Mar té experiència en l’execució de
projectes com el que es presenta havent participat en el
projectes i rebut els premis que es resumeixen a continuació: 1er
finalista de premi FUTURISME de Barcelona Activa (2016),
projectes anuals d’entitats de l’Ajuntament de Barcelona:
“Pescadors de Proximitat, Peix de la Barceloneta” i “Recuperem la
memòria històrica dels pescadors de la Barceloneta” (des de
2017), 1er Premi d’innovació turística CETT (2017), Premi
Coopolis (2017).

Des de 2017, Cap A Mar col·labora amb d’altres entitats com
museus (Museu Etnològic de Barcelona, Museu Marítim de Barcelona,
Museu Blau, etc), Biblioteques, Centres Cívic Barceloneta i Espai
Infantil Barceloneta, l’Agencia Catalana de Turisme (StartUp
DMC), Centres de Educatius (Escola Mediterrània, Escola
d’hoteleria i Turisme de Barcelona EhiTB, Escola d’hosteleria de
Barcelona ESHOB, CETT, Coopertiva Impulsem, entre d’altres),
projecte Interreg Mediterranean 4helix+ la Cambra de Comerç de
Barcelona, cofinançat per European Regional Development Fund
(2019), Certificació Biosphere atorgada per l’Institut de Turisme
Responsable (RTI) amb la que ens hem compromès a complir els
requisits establerts a la Política de Turisme Responsable
establerta en l’adhesió d’aquest certificat (des de 2020), Segell
Safe Travel (des de 2021), entre d’altres.

L'objectiu general del projecte és fer valdre la tradició
pesquera de Barcelona amb estratègies de comunicació digital de
proximitat per tal d'incrementar la demanda del producte per part
de consumidors particulars i restauradors. Per assolir aquest
objectiu, hem dut a terme accions que visualitzin la tasca de la
comunitat pesquera i hàbits de consum responsable de peix de
proximitat a col·lectius en situació de vulnerabilitat que estan
en formació.

Els canvis que esperem són l'increment de la demanda de peix de
proximitat, l'augment de la visibilitat de models de restauració
que generen la propagació del consum responsable de peix de
proximitat i la generació d'oportunitats d'ocupació dignes per
col·lectius de restauració, entre d'altres mitjançant formacions
sobre consum de proximitat.

Calendari: 1/12/2021 fins al 20/11/2022

https://www.youtube.com/channel/UCLre1lJrE45gqsDzkUvGn-A